7d5cffb441d1bd1ebd770d4c75b8f9bd

Hej jeg er en pige på 17 år og jeg har et problem ,nemlig udflåd. Min udflåde ser normalt ud.Jeg får meget udflåde fra min skede og det er mega irriterende, at jeg er nød til at tage bind på næsten hverdag, Jeg vil gerne have sex, men jeg undlade det, jeg tænker hvis jeg gøre det, vil drengen tænke at det er ulækker og stoppe med dyrke sex med mig, hvad skal jeg gøre for at forhindre de stor udflåde og har i nogle erfaringer om hvordan det er at dyrke sex med store udflåde, både fra en pigen og drengens perspektiv. 

 
Jeg får meget udflåde
=====================


ungzone.dk
2021.04

Kære du, 

Jeg har desværre ingen personlige erfaringer at trække på i forhold til dit spørgsmål, men jeg ved, at det er meget forskelligt, hvor meget udflåd man får. Jeg kunne dog være i tvivl om, om en fyr overhovedet vil lægge mærke til dit udflåd, hvis I har sex. Så kommer der jo i forvejen væsker ud fra dit underliv, og så forestiller jeg mig egentligt ikke, at man kan skelne mellem, om det er udflåd eller bare et tegn på, at du er tændt. Alligevel forstår jeg godt, at du føler dig lidt usikker omkring det og kan være bange for, om en fyr vil lægge mærke til det og måske undre sig. 

Som udgangspunkt er udflåd jo fuldstændigt normalt og tegn på en sund flora i underlivet. Alligevel vil jeg anbefale dig at tale med din læge om det, for det kan jo godt være, at mængden af udflåd kan skyldes et eller andet, som lægen måske kan hjælpe med. Jeg ved det ikke, men jeg synes helt sikkert, at det er værd at tale med lægen om - om ikke andet så for at blive klogere på din egen krop :-)

Jeg håber, mit svar kan hjælpe dig. Du er altid velkommen til at skrive igen!

Hilsen Iben

 

Kære du

Udflåd er helt normalt og det er noget alle kvinder oplever. Mængden af udflåd er meget forskellig fra kvinde til kvinde. Det er dog meget naturligt, at man danner mere udflåd, når man er ung. Så længe din udflåd ser normal ud, der ikke sker ændringer og det ikke lugter, så er der umiddelbart ikke noget at gøre ved den store mængde af udflåd. Selvom jeg godt kan forstå, at du oplever, at det er irriterende, så kan du måske være nødt til blot at vente, da mængden af udflåd sandsynligvis vil blive mindre, når du bliver ældre. Hvis du oplever, at det er unormalt store mængder, så vil jeg råde dig til at søge læge, som vil kunne fortælle dig mere om det. 

Umiddelbart vil jeg ikke mene, at det vil være en hindring i forhold til at dyrke sex. Når man bliver seksuelt opstemt eller seksuelt ophidset vil ens krop også danne en form for udflåd. Udflåd er dermed helt naturligt - også i en seksuel situation. Mange fyre kan finde det ophidsende, når en kvinde danner meget udflåd/væske under sex, fordi det ofte er et tegn på, at man tænder på fyren. 

Med andre ord, så ville jeg ikke være så bekymret for, at fyren vil synes, at det er ulækkert eller ikke vil have lyst til dig. Der er ingen rigtig eller forkert mængde af udflåd. Det vigtigste er, at du stoler på den fyr, som du har lyst til at dyrke sex med, og at I kan lide hinanden, så er jeg sikker på, at han vil kunne lide det helt, som det er. Fyren ved sandsynligvis heller ikke, hvad der er meget eller lidt udflåd. 

Derudover vil jeg her til sidst blot lige opfordre til, at I er beskyttet under sex, så der ikke er risiko for kønssygdomme eller uønsket graviditet.

Jeg håber, at dette var en lille hjælp.   


  


Kærlige hilsner fra

Lotte

 

 Hej du

Det er helt normalt at have udflåd som pige.  
Og det er også meget forskelligt hvor meget man har det. Det svinger fra person til person.  
  
Der er som regel ikke noget man kan gøre noget ved det.  
Dog ville mit råd være at tænke på hygiejnen. Eventuelt vær ekstra grundig med intimsæbe osv., for så kunne det være at du ville kunne se en lille forbedring, det vil dog ikke være noget der ville kunne fjerne det 100%.  
  
Men prøv eventuelt dét.  
  
Håber du kan bruge mit råd - ellers er du meget velkommen til at skrive herind igen. :-)  
  
M.v.h. Line

 